Ixef amezwaru : tansayit d tatrarit deg tmedyazt taqbaylit bu reba tseddarin, d yiwen n wudem atrar i d-ibanen deg unnar n usnulfu udyiz aqbayli di tallit tamirant, udem urjin yella deg wurti asefran amensay 28 . Udemnniḍen i d-yettbegginen anerni n nnḍam-agi n tmeɣrut di lebni n usefru aqbayli atrar, d talallit n wayen i wumi semman inagmayen tamedyazt tilellit. Di ṣṣenf-agi n tmedyazt, amedyaz yetteffeɣ ɣef nnḍam n tmeɣrut tamensayt, neɣ win i d-nebder yakan deg wafir bu reba tseddarin, imi yettaweḍ ibenu asefru-s ɣef tarrayin n tmeɣrut tilellit ideg yettruzu nnḍam-nni i d-yeddan d seg ugerruj n tgemmi tasefrant taqburt.